

Αρκαλοχώρι, 01/ 05/2025

Προς: ΜΜΕ

**ΔΕΛΤΙΟ ΤΥΠΟΥ**

**Το μήνυμα του Δημάρχου Μινώα Πεδιάδας Βασίλη Κεγκέρογλου για την Εργατική Πρωτομαγιά**

«Η σημερινή ημέρα είναι συνυφασμένη με τις θυσίες των εργαζομένων σε όλο τον κόσμο και οφείλουμε να τιμoύμε τους αγώνες που άλλαξαν την πορεία του εργατικού κινήματος, διασφαλίζοντας στους εργαζόμενους δικαιώματα που σήμερα θεωρούνται αυτονόητα.

Σήμερα, 139 χρόνια μετά την εξέγερση των εργατών στο Σικάγο το 1866, τα μηνύματα την Εργατικής Πρωτομαγιάς παραμένουν διαχρονικά και μας θυμίζουν τη σημασία της συλλογικής προσπάθειας για καλύτερες συνθήκες ζωής και εργασίας.

Η σημερινή μέρα αποτελεί μια υπενθύμιση της ευθύνης απέναντι στη διαμόρφωση πολιτικών που ενισχύουν τη ζωή των συμπολιτών μας και προάγουν την κοινωνική δικαιοσύνη και την ευημερία.

Ο αγώνας για έναν καλύτερο και πιο δίκαιο κόσμο και σεβασμό προς όλους τους εργαζόμενους, πρέπει να είναι αδιάκοπος.

Σε αυτό το πλαίσιο, στο Δήμο Μινώα Πεδιάδας, υποστηρίζουμε τις Αρχές της κοινωνικής δικαιοσύνης και της αλληλεγγύης και αγωνιζόμαστε συνεχώς για την προώθηση αξιοπρεπών μισθών και ανθρώπινων συνθηκών εργασίας, διεκδικώντας παράλληλα από την Πολιτεία τους αναγκαίους πόρους και τις προσλήψεις μόνιμου προσωπικού για την εύρυθμη λειτουργία μας.

Καλό μήνα και καλή Εργατική Πρωτομαγιά!».